CELEX: 32018R0349
Language: ro
Date: 2018-03-08 00:00:00
Title: Regulamentul de punere în aplicare (UE) 2018/349 al Comisiei din 8 martie 2018 de modificare pentru a 282-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități asociate cu ISIL (Da'esh) și cu organizația Al-Qaida

9.3.2018   
            
            
               RO
            
            
               Jurnalul Oficial al Uniunii Europene
            
            
               L 67/28
            
         REGULAMENTUL DE PUNERE ÎN APLICARE (UE) 2018/349 AL COMISIEI
   din 8 martie 2018
   de modificare pentru a 282-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități asociate cu ISIL (Da'esh) și cu organizația Al-Qaida
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane și entități asociate cu ISIL (Da'esh) și cu organizația Al-Qaida (1), în special articolul 7 alineatul (1) litera (a) și articolul 7a alineatul (1),
   întrucât:
   
               (1)
            
            
               Anexa I la Regulamentul (CE) nr. 881/2002 conține lista persoanelor, a grupurilor și a entităților cărora li se aplică înghețarea fondurilor și a resurselor economice în temeiul regulamentului menționat.
            
         
               (2)
            
            
               La 6 martie 2018, Comitetul pentru sancțiuni al Consiliului de Securitate al Organizației Națiunilor Unite a hotărât să adauge trei mențiuni la lista persoanelor, grupurilor și entităților cărora li se aplică înghețarea fondurilor și a resurselor economice. Prin urmare, anexa I la Regulamentul (CE) nr. 881/2002 ar trebui modificată în consecință.
            
         
               (3)
            
            
               Pentru a se asigura eficacitatea măsurilor prevăzute în prezentul regulament, acesta ar trebui să intre în vigoare imediat,
            
         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 881/2002 se modifică în conformitate cu anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 8 martie 2018.
      
         
            Pentru Comisie,
         
         
            Pentru Președinte,
         
         
            Șeful Serviciului Instrumente de Politică Externă
         
      
   
   
      (1)  JO L 139, 29.5.2002, p. 9.
   
      ANEXĂ
      Anexa I la Regulamentul (CE) nr. 881/2002 se modifică după cum urmează:
      
                  1.
               
               
                  La rubrica „Persoane fizice” se adaugă următoarele mențiuni:
                  
                              (a)
                           
                           
                              
                                 „Salim Mustafa Muhammad Al-Mansur [alias: (a) Salim Mustafa Muhammad Mansur Al-Ifri; (b) Saleem Al-Ifri; (c) Salim Mansur Mustafa; (d) Salim Mansur; (e) Hajji Salim Al-Shaklar]. Data nașterii: (a) 20.2.1962; (b) 1959. Locul nașterii: (a) Bagdad, Irak; (b) Tel Afar, provincia Nineveh, Irak. Cetățenia: irakiană. Pașaport nr.: A6489694, emis de autoritățile irakiene la 2.9.2013 (expiră la 31.8.2021). Numărul de identificare național: (a) carte de identificare națională cu numărul 00813602, emisă de autoritățile irakiene la 18.9.2011; (b) certificat care atestă cetățenia irakiană cu numărul 300397, emis de autoritățile irakiene la 25.6.2013. Adresa: (a) 17 Tamoz, Mosul, Irak (adresă veche); (b) Tel Afar – Al-Saad, Mosul, Irak (adresă veche). Alte informații: Descriere fizică: culoarea părului: negru; culoarea ochilor: culoarea mierii; înălțime: 170 cm; vorbește limba arabă. Data desemnării menționată la articolul 7d alineatul (2) litera (i): 6.3.2018.”
                              
                           
                        
                              (b)
                           
                           
                              
                                 „Umar Mahmud Irhayyim Al-Kubaysi [alias: (a) Umar Mahmud Rahim alKubaysi; (b) Omar Mahmood Irhayyim Al-Fayyadh; (c) Umar Mahmud Rahim; (d) Umar Mahmud Rahim Al-Qubaysi; (e) Umar Mahmud Al-Kubaysi Arhaym; (f) Umar Mahmud Arhaym; (g) Omar Mahmood Irhayyim; (h) Omar Mahmood Irhayyim Al-Fayyadh Al-Kobaisi; (i) Umar al-Kubaysi]. Data nașterii: (a) 16.6.1967; (b) 1.1.1967. Locul nașterii: Al-Qaim, provincia AlAnbar, Irak. Cetățenia: irakiană. Pașaport nr.: A4059346, emis de autoritățile irakiene la 29 mai 2013, eliberat în Bagdad, Irak (expiră la 27 mai 2021). Numărul de identificare național: (a) carte de identificare națională cu numărul 00405771, emisă de autoritățile irakiene la 20 mai 2013; (b) certificat care atestă cetățenia irakiană cu numărul 540763, emis de autoritățile irakiene la 13.2.1984. Adresa: Al-Qaim, provincia Al-Anbar, Irak. Alte informații: Descriere fizică: sexul: bărbătesc, culoarea părului: negru; înălțime: 175 cm; vorbește limba arabă. Data desemnării menționată la articolul 7d alineatul (2) litera (i): 6.3.2018.”
                              
                           
                        
            
                  2.
               
               
                  La rubrica „Persoane juridice, grupuri și entități” se adaugă următoarea mențiune:
                  „Al-Kawthar Money Exchange [alias: (a) Al Kawthar Co.; (b) Al Kawthar Company; (c) AlKawthar Hawala]. Adresa: Al-Qaim, provincia Al Anbar, Irak. Alte informații: Societate comercială având ca obiect de activitate schimbul valutar, deținută de Umar Mahmud Irhayyim al-Kubaysi de la jumătatea anului 2016. Societatea a fost înființată în 2000 în baza autorizației de funcționare cu numărul 202, emisă la 17 mai 2000, care a fost ulterior retrasă. Data desemnării menționată la articolul 7d alineatul (2) litera (i): 6.3.2018.”